Here is a page extracted from Wikipedia that may contain CSS, HTML, and a lot of unformatted text.

Title: اجاثا كريستى
Content: اجاثا كريستى  او اجاثا ميرى كلاريسا  او اجاثا ميرى كلاريسا ميلر  او مدام اجاثا كريستى , و مشهوره باسم السيده مالوان , (اتولدت فى 15 سبتمبر 1890 و اتوفت فى 12 يناير 1976), دى كاتبه انجليزيه اشتهرت بكتابة الروايات البوليسيه و برضه كتبت روايات رومانسيه باسم مستعار هو مارى ويستماكوت , و هى اشهر مؤلفة روايات بوليسيه فى العالم, فباعت اكتر من مليارين نسخه من رواياتها اللى اترجمت لاكتر من 103 لغه, و عشان كده متصنفه من اليونيسكو كاكتر مؤلفه فرد حسب  الترجمه. من اشهر الكاراكترز اللى الفتهم هيركول بوارو و الانسه ماربيل.

اجاثا كريستى اتسمت "بملكة الجريمه", و اتسمت مدام او سيده قائد من الملكه اليزابيث التانيه فى سنة 1971, و اختارتها موسوعة جينيس العالميه للارقام القياسيه تكون الكاتبه الروائيه الاكتر مبيعا كل الاوقات. اجاثا كريستى مكنتش ناجحه فى البدايه و اترفض اللى كتبته 6 مرات ورا بعض لحد اما اتنشرت روايتها اللى اسمها قضية ستايلز الغامضه سنة 1920.

تعتبر رواية اجاثا كريستى بعدين لم يبق احد واحده من ضمن اعلى الكتب مبيعا كل الاوقات و اتباع منها 100 مليون نسخه تقريبا. الروايه دى كمان متسمية "برواية كريستى المفضله عالميا" عن طريق تصويت برعاية فلوسها اتعمل فى سبتمبر 2015.

اجاثا كريستى كمان كتبت اطول مسرحيه فى العالم اسمها مصيدة الفئران, و دى مسرحيه اتعرضت من ساعت 25 نوفمبر 1952 فى مسرح وست اند و واخده رقم قياسى كاطول فترة تشغيل اوليه. بحلول سبتمبر 2018, كان فى اكتر من 27,500 عرض, بس المسرحيه اتقفلت مؤقتا فى مارس 2020 تبع الاغلاقات بسبب كوڤيد-19 فى لندن, بس رجعت تفتح تانى فى مايو 2021.

اجاثا كريستى اتولدت فى توركى بمقاطعة ديفون فى جنوب بريطانيا لاب امريكى وام انجليزيه فى سنة 1890.

كتير من كتب و قصص اجاثا كريستى القصيره اتبناها التلفزيون, و الراديو, و الڤيديو جيمز, و الروايات المصوره, و اكتر من 30 فيلم روائى متاخد من اعمالها.

اعمالها

مصادر 
 السيرة الذاتية لأغاثا كريستى (جانيت مورجان) 1985
 (سيرتى الذاتية) بقلمها، نُشرت سنة 1977 بعد وفاتها
 مجله الاداب الاجنييه العدد 121 شتاء 2005

لينكات برانيه 
 الموقع الرسمى لأجاثا كريستي
 Dutch Agatha Christie collection
 AgathaChristie.net Unofficial Christie website
 Agatha Christie profile and articles at "The Guardian"
 Agatha Christie profile on PBS.ORG
 "Biography of an Author" 
 Agatha Christie Festival in Torquay
 Agatha Christie’s style and methods, the plot devices that she uses to trick the reader
 newly discovered audio tapes of Agatha Christie talking about the origins of Miss Marple

مصادر 

مواليد 1890
وفيات 1976
روائيين
كتاب انجليز
بريطانيين امريكان